Хенес је за репрезентацију Немачке дебитовао 29. марта 1972. против Мађарске, и на дебитантској утакмици постигао гол. Са Немачком је освојио Европско првенство 1972. и Светско првенство 1974.. У финалу Светског првенства 1974. је скривио једанаестерац над Јоханом Кројфом након кога је Холандија повела са 1:0, али је Немачка на крају преокренула на 2:1. На Европском првенству 1976. у финалу против Чехословачке је промашио последњи једанаестерац за Немачку, након чега је Паненка погодио за победу Чехословачке.